**Szülészeti és Nőgyógyászati Osztály**

Osztályvezető főorvos: Dr. Sipos Attila főorvos

*Tel: 28-5o7-711, e-mail:* *szuleszet-nogyogyaszat@florhosp.hu*

## **7. Betegtájékoztató**

**Prolapsus hálók beültetése**

**A műtét lényege:**

Az elgyengült hüvelyfal, a kismedencei kötőszövetek, szerveket tartó szalagok szövetbarát anyagokkal történő megerősítése.

**A beavatkozás célja:**

A süllyedéses kórképek hálókkal történő korrigálásával a kismedencei szervek eredeti anatómiai helyzetének és az élettani működésnek a lehető legjobb helyreállítása. A megsüllyedt hüvelyfalak, hüvelyboltozat, a hólyagalap és/vagy hólyagnyak, húgycső eredeti anatómiai helyzetének helyreállításával a húzó kismedencei fájdalom, a hüvelyi kiboltosulás, a vizelettartási panaszok megszüntetése, a húgycső zárófunkciójának helyreállítása, vagy a megsüllyedt méh kismedencébe történő visszaemelése, rögzítése mellső és/vagy hátsó hüvelyfali hálóval történhet.

**Az ellátás folyamata:**

A kívánt korrekciónak megfelelő terület műtéti feltárása, szövetek közti preparálás után szövetbarát műanyag háló, és/vagy szalag beültetése, azoknak a kismedence meghatározott anatómiai pontjaihoz rögzítése során. A sebszélek zárása. A hólyagba állandó katétert helyezünk, a hüvelyt általában tamponnal tömjük ki. A tampont másnap, az állandó katétert három nap után távolítjuk el.

**A beavatkozás előnye:**

A szövetbarát anyag beépülése után alig fordul elő ismételt kiújulás, a tartós gyógyulás esélye 80-90%.

**A beavatkozás kockázatai, lehetséges szövődményei:**

- Műtét sikertelensége esetén a panaszok, megmaradása, esetleg kiújulása. A háló vagy szalag fölött a seb gyógyulási zavara, a szalagok, hálók kilökődése.

- Végbél, környező lágyrészek, a hólyag, a húgycső sérülése, tartós katéter viselés. Házaséleti nehezítettség. Vérzés, gyulladás, láz, trombózis, embólia.

 **Lehetséges alternatív eljárások, módszerek:**

- Beavatkozás elhagyása.

- Gyógyszeres kezelés.

- Speciális torna, inkontinencia betét viselése.

- Más műtét végzése.

**A javasolt beavatkozás elmaradásának lehetséges kockázatai:**

A meglévő panaszok fokozódása, tartós vizelettartási képtelenség kialakulása, húgyúti fertőzések gyakoribbá válása. Hólyagsérv és a hüvelyfali süllyedés, méh süllyedés kifejezettebbé válása, hüvelyfalak kisebesedése, vizelet elakadása.

Kistarcsa, 2020. szeptember 10./3 verzió Összeállította: Dr. Sipos Attila osztályvezető főorvos